
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1108 

22 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τρόπος διαχωρισμού των οχημάτων σε κατηγορίες... 1 
Έγκριση του ατομικού συστήματος Εναλλακτικής Δια¬ 
χείρισης συσκευασιών ιδιωτικής ετικέτας της Α.Β. 

Βασιλόπουλος Α.Ε. 2 

Συγκρότηση Επιτροπής για την αξιολόγηση προτά¬ 
σεων που υποβλήθηκαν στο πλαίσιο της Πρόσκλη¬ 
σης «ΚΤΙΡΙΑΚΑ ΕΡΓΑ ΑΝΩΤΑΤΗΣ ΕΚΠΑΙΔΕΥΣΗΣ Β' 
ΦΑΣΗ», Ενέργεια 5.2.6 «Κτίρια Ανώτατης Εκπαί¬ 
δευσης» Κατηγορία Πράξεων α «Κτιριακές Υποδο¬ 
μές Ανώτατης Εκπαίδευσης»του ΕΠΕΑΕΚ. 3 

Τροποποίηση της αρ. 30226/9.2.2004 απόφασης του 
Υπουργού Εργασίας και Κοινωνικών Ασφαλίσεων. 4 
Τροποποίηση της αρ. 261092/27.5.2004 (Β' 837) 
υπουργικής απόφασης «Κατανομή Εθνικού Αποθέ¬ 
ματος ποσότητας αναφοράς αγελαδινού γάλακτος 


γαλακτοκομικής περιόδου 2004-2005». 5 

Τροποποίηση του Οργανισμού Εσωτερικής Υπηρε¬ 
σίας του Δήμου Φιλιατρών, Ν. Μεσσηνίας. 6 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. Φ 98389/7222/ 
2003/15.1.2004 απόφαση του Υφυπουργού Εσωτε¬ 


ρικών, Δημόσιας Διοίκησης και Αποκέντρωσης. 7 

Διόρθωση σφάλματος στην υπ’ αρ. 170301/9.1.2004 
απόφαση του Υπουργού Εργασίας και Κοινωνικής 

Απασχόλησης. 8 

Διόρθωση σφάλματος στην 192431/17.12.2003 από¬ 
φαση του Υπουργού Εργασίας και Κοινωνικών 

Ασφαλίσεων. 9 

Διόρθωση σφάλματος στην 170307/9.1.2004 απόφα¬ 
ση του Υπουργού Εργασίας και Κοινωνικών Ασφα¬ 
λίσεων. 10 

Διόρθωση σφάλματος στην υπ’ αριθμ. 170310/9.1.2004 
απόφαση του Υπουργού Εργασίας και Κοινωνικών 

Ασφαλίσεων. 11 

Διόρθωση σφάλματος στην 5553/26.4.2004 απόφαση 
του Γενικού Γραμματέα της Περιφέρειας Δυτικής 
Ελλάδας. 12 


ΑΠΟΦΑΣΕΙ Σ 

Αριθ. Δ17γ/07/63/Φ.Ν. 314 (1) 

Τρόπος διαχωρισμού των οχημάτων σε κατηγορίες. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 13 περ. γ' του άρθρου 6 του 
Ν. 2052/1992 «Μέτρα για την αντιμετώπιση του νέφους 
καιπολεοδομικές ρυθμίσεις» (ΦΕΚ94 Α'). 

2. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών» (Α' 57). 

3. Τις διατάξεις του άρθρου 29Α του Ν. 1558/1985 
(Α'137), το οποίο προστέθηκε με το άρθρο 27 του 
Ν. 2081/1992 (Α' 154) και τροποποιήθηκε με το άρθρο 1 
παρ. 2ατου Ν. 2469/1997 (Α'38). 

4. Το γεγονός ότι από τις διατάξεις του παρόντος προ- 
καλείται δαπάνη σε βάρος του προϋπολογισμού της ΤΕΟ 
Α.Ε., ύψους 350.000 Ευρώ περίπου για το τρέχον οικονο¬ 
μικό έτος, αποφασίζουμε: 

Άρθρο 1 

1. Προσδιορίζεται η μέθοδος διαχωρισμού των οχημά¬ 
των σύμφωνα με την οποία θα εισπράττονταιτα ειδικά τέ¬ 
λη (διόδια) για τα τμήματα των εθνικών οδών όπου λει¬ 
τουργούν Σταθμοί Διοδίων αρμοδιότητας της ΤΕΟ Α.Ε. 
και περιλαμβάνει τέσσερις (4) κατηγορίες οχημάτων. 

2. Η Μέθοδος αυτή διαχωρίζει τα οχήματα με προσδιο- 
ριστικά στοιχεία το ύψος του οχήματος και τους άξονες 
συνολικά χωρίς διαφοροποίηση για οχήματα με ή χωρίς 
ρυμουλκούμενο. Οι κατηγορίες των οχημάτων είναι: 

ΚΑΤΗΓΟΡΙΑ 1 

Περιλαμβάνει τα παρακάτω οχήματα: 

Δίκυκλα, τρίκυκλα. 

ΚΑΤΗΓΟΡΙΑ 2 

Περιλαμβάνει τα παρακάτω οχήματα: 

Ελαφρά και επαγγελματικά οχήματα με ή χωρίς ρυ- 
μουλκούμενο/α και ύψος μέχρι 2,20 μ. 

ΚΑΤΗΓΟΡΙΑ 3 

Περιλαμβάνει τα παρακάτω οχήματα: 

Επαγγελματικά οχήματα, φορτηγά, λεωφορεία με ή χω¬ 
ρίς ρυμουλκούμενο/α με δύο ή μέχρι τρεις άξονες και 
ύψος μεγαλύτερο από 2,20 μ. 

ΚΑΤΗΓΟΡΙΑ 4 

Περιλαμβάνει τα παρακάτω οχήματα: 

Αρθρωτά λεωφορεία, βαρέα οχήματα με ή χωρίς ρυ¬ 
μουλκούμενο/α με τέσσερις ή περισσότερους άξονες και 
ύψος μεγαλύτερο από 2.20 μ. 

Άρθρο 2 
Έναρξη ισχύος 

Η ισχύς της απόφασης αυτής αρχίζει μετά από τρεις (3) 
μήνες από τη δημοσίευσή της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΑΛΟΓΟΣΚΟΥΦΗΣ Γ. ΣΟΥΦΛΙΑΣ 

-♦- 

Αριθ. οικ. 106156 (2) 

Έγκριση του ατομικού συστήματος Εναλλακτικής Διαχεί¬ 
ρισης συσκευασιών ιδιωτικής ετικέτας της Α.Β. Βασι- 
λόπουλος ΑΈ. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 7,8,9,20 και 24 του Νόμου 
2939/2001 (ΦΕΚ179Α) σχετικά με «Συσκευασίες και εναλ¬ 
λακτική διαχείριση των συσκευασιών και άλλων Προϊό¬ 
ντων - Ίδρυση Εθνικού Οργανισμού Εναλλακτικής Διαχεί¬ 
ρισης Συσκευασιών καιΆλλων Προϊόντων (ΕΟΕΔΣΑΠ) και 
άλλες διατάξεις». 

2. Τις διατάξεις της κοινής υπουργικής απόφασης 
50910/2727/2003 (ΦΕΚ 1909 Β/22.12.2003) «Μέτρα και 
όροι για τη διαχείριση των στερεών αποβλήτων». 

3. Το Πρακτικό Νο 2 της 5ης.2.2002 της Επιτροπής Πα¬ 
ρακολούθησης της Εναλλακτικής Διαχείρισης (ΕΠΕΔ), 
στο οποίο καθορίστηκαν οι γενικές προδιαγραφές για τη 
χορήγηση εγκρίσεων συστημάτων εναλλακτικής διαχεί¬ 
ρισης συσκευασιών. 

4. Την με ΑΠ ΔΠΣ 175729/416/25.11.2003 υποβολή φα¬ 
κέλου του ατομικού συστήματος Εναλλακτικής Διαχείρι¬ 
σης συσκευασιών ιδιωτικής ετικέτας της Α.Β. Βασιλόπου- 
λος ΑΈ. και τα συμπληρωματικά του στοιχεία. 

5. Το Πρακτικό Νο 28της 6ης.4.2004της Επιτροπής Πα- 
ρακολούθησηςτης Εναλλακτικής Διαχείρισης (ΕΠΕΔ), με 
το οποίο η ΕΠΕΔ εισηγείταιτην έγκριση του ατομικού συ¬ 
στήματος της Α.Β. Βασιλόπουλος ΑΕ υπό όρους και προ¬ 
ϋποθέσεις, μετά από σχετική εισήγηση του ΓΕΔΣΑΠ η 
οποία επισυνάπτεται του εν λόγω πρακτικού. 

6. Την κοινή υπουργική απόφαση 16489/2389/Ε103 
(ΦΕΚ 1111/23.8.2002) «Καθορισμός ύψους ανταποδοτι¬ 
κών τελών από ατομικά ή συλλογικά συστήματα εναλλα¬ 
κτικής διαχείρισης συσκευασιών...» όπως αντικαταστά¬ 


θηκε με την κοινή υπουργική απόφαση οικ. 104826/ 
9.6.2004 (ΦΕΚ849Β). 

7. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά όργανα» (Α' 154), όπως συ¬ 
μπληρώθηκε με το άρθρο 27του Ν. 2081/1992 (Α'700) και 
το οποίο αντικαταστάθηκε με την παρ. 2α του άρθρου 1 
του Ν. 2469/1997 (Α' 38) και το άρθρο 1 (παραγρ. 4) του 
Ν. 2469/1997. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Την έγκριση του ατομικού συστήματος Εναλλακτικής 
Διαχείρισης συσκευασιών ιδιωτικής ετικέτας της Α.Β. Βα¬ 
σιλόπουλος ΑΈ., με τους παρακάτω όρους: 

1) Την ανάληψη της ευθύνης από το σύστημα της κάλυ¬ 
ψης των εξόδων σε περίπτωση μη εξασφάλισης επαρκών 
χρηματικών χορηγιών, ώστε αυτό να λειτουργήσει με τις 
προϋποθέσεις και τους όρους του υποβληθέντος φακέ¬ 
λου. 

2) Την κοινοποίηση στο Γ ραφείο Ε.Δ.Σ.Α.Π. των συμβά¬ 
σεων που τυχόν θα συνάψουν με άλλες εταιρείες για τη 
διάθεση των συλλεγόμενων προϊόντων. 

3) Την υποχρέωση της εταιρείας ΑΒ Βασιλόπουλος για 
ενημέρωση του ΣΣΕΔ - Ανακύκλωση σε ετήσια βάση, σχε¬ 
τικά με τις ποσότητες των υλικών που συλλέγονται, εκτός 
από τις συσκευασίες με ιδιωτική ετικέτα. 

Μετά τρία χρόνια από τη χορήγηση της έγκρισης του 
συστήματος εναλλακτικής διαχείρισης, διενεργείται 
έλεγχος από τον ΕΟΕΔΣΑΠ μετά από αίτηση του συστή¬ 
ματος ή αυτεπαγγέλτως, προκειμένου να διαπιστωθεί ότι 
κατά το χρονικό διάστημα αυτό εφαρμόζονται οι μέθοδοι 
εναλλακτικής διαχείρισης και επιτυγχάνονται οι στόχοι. 

Αν διαπιστωθεί ότι δεν πληρούνται οι υποχρεώσεις της 
εναλλακτικής διαχείρισης μετά τον έλεγχο, τίθενται ειδι¬ 
κοί όροι για την έκδοση πιστοποιητικού εναλλακτικής δια¬ 
χείρισης με προθεσμία συμμόρφωσης, και εφόσον δεν 
επιτευχθούν τα ανωτέρω εφαρμόζονται οι διατάξεις του 
άρθρου 9 και 20 του Νόμου 2939/2001. 

Η έγκριση του συστή ματος ισχύει για έξι χρόνια και μπο¬ 
ρεί να ανανεώνεται με τροποποίηση ή αναθεώρηση της 
προβλεπόμενης μελέτης, κατόπιν έγκρισης της αρμόδιας 
αρχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2004 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθ. 8834 (3) 

Συγκρότηση Επιτροπής για την αξιολόγηση προτάσεων 
που υποβλήθηκαν στο πλαίσιο της Πρόσκλησης «ΚΤΙ- 
ΡΙΑΚΑ ΕΡΓΑ ΑΝΩΤΑΤΗΣ ΕΚΠΑΙΔΕΥΣΗΣ Β' ΦΑΣΗ», 
Ενέργεια 5.2.6 «Κτίρια Ανώτατης Εκπαίδευσης» Κατη¬ 
γορία Πράξεων α «Κτιριακές Υποδομές Ανώτατης 
Εκπαίδευσης» του ΕΠΕΑΕΚ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να». 

2. Τον Κανονισμό 2082/1993 του Συμβουλίου των Ευ¬ 
ρωπαϊκών Κοινοτήτων. 

3. Την απόφαση της Επιτροπής των Ε.Κ. Ε(2000) 
3405/28.11.2000 σχετικά με την έγκριση του Κοινοτικού 
Πλαισίου Στήριξης για τις Κοινοτικές διαρθρωτικές πα¬ 
ρεμβάσεις στις περιφέρειες που υπάγονται στο στόχο αρ. 
1 στην Ελλάδα. 

4. Το Νόμο αριθμ. 2860/14.11.2000 ο οποίος αναφέρε- 
ται στη «Διαχείριση, παρακολούθηση και έλεγχο του Γ 
Κοινοτικού Πλαισίου Στήριξης και άλλες Διατάξεις» και ει¬ 
δικότερα το άρθρο 4 παρ.3, καθώς και τις τροποποιήσεις 
του Ν. 3193/2003, άρθρο 17 (ΦΕΚ 266/20.11.2003). 

5. Την απόφαση της Επιτροπήςτης Ε(2000) ΘΗ051Ρ002/ 
16.3.2001 για την έγκριση του Επιχειρησιακού Προγράμμα¬ 
τος ΕΚΠΑΙΔΕΥΣΗ ΚΑΙ ΑΡΧΙΚΗ ΕΠΑΓΓΕΛΜΑΤΙΚΗ ΚΑΤΑΡ¬ 
ΤΙΣΗ (ΕΠΕΑΕΚ II), το οποίο εντάσσεται στο Γ Κοινοτικό 
Πλαίσιο Στήριξης για τις κοινοτικές διαρθρωτικές παρεμ¬ 
βάσεις στις περιφέρειες που υπάγονται στο στόχο αρ. 1 
στην Ελλάδα. 

6. Την κοινή υπουργική απόφαση (ΦΕΚ 1553/Β7 
14.12.2000) για τη «Σύσταση Ειδικής Υπηρεσίας Διαχείρι- 
σηςτου Επιχειρησιακού Προγράμματος Εκπαίδευσης και 
Αρχικής Επαγγελματικής Κατάρτισης». 

7. Το Συμπλήρωμα Προγραμματισμού όπως εγκρίθηκε 
απάτην 1η Επιτροπή Παρακολούθησης του Επιχειρησια¬ 
κού Προγράμματος Εκπαίδευσης και Αρχικής Επαγγελ¬ 
ματικής Κατάρτισης της 29.5.2001, τροποποιήθηκε από 
τη 2η Επιτροπή Παρακολούθησης στις 18.6.2002 και στη 
συνέχεια με τη μεαρ. 2146/22.3.2002 Γραπτή Διαδικασία 
και ειδικά τα τμήματα που αναφέρονται στο Μέτρο 5.2 
που εντάσσονται οι κατηγορίες πράξεων που αναφέρο- 
νται στο θέμα για τις οποίες έγινε η προκήρυξη, καθώς 
επίσης και η παράγραφος για τους δυνητικούς τελικούς 
δικαιούχους ανά κατηγορία Πράξεων του Μέτρου 5.2. 

8. Τις διατάξεις του Π.Δ. /121/2004 (ΦΕΚ/84/Α/ 

10.3.2004) «Διορισμός Υπουργών και Υφυπουργών». 

9. Την απόφαση της Υπουργού Εθνικής Παιδείας και 
Θρησκευμάτων με αρ. ΣΤ5/35235/16.4.2004 (ΦΕΚ 583/Β/ 

19.4.2004) για τη μεταβίβαση δικαιώματος υπογραφής με 
εντολή Υπουργού στον Ειδικό Γραμματέα ΕΕ και ΚΠΣ 
όπως αυτή συμπληρώθηκε και τροποποιήθηκε με την με 
αρ. 41773/ΣΤ5 (ΦΕΚ/680/Β/10.5.2004) της Υπουργού 
Εθνικής Παιδείας και Θρησκευμάτων. 

10. Την προκήρυξη του ΥΠΕΠΘ με αρ. 17746/23.12.2003 
«ΚΤΙΡΙΑΚΑ ΕΡΓΑ ΑΝΩΤΑΤΗΣ ΕΚΠΑΙΔΕΥΣΗΣ Β' ΦΑΣΗ» για 
υποβολή προτάσεων στα πλαίσια της Ενέργειας 5.2.6, Κα¬ 
τηγορία Πράξεων α «Κτιριακές Υποδομές Ανώτατης Εκ¬ 
παίδευσης», του ΕΠΕΑΕΚ και συγχρηματοδοτείται κατά 
75% από το ΕΤΠΑ και κατά 25% από Εθνικούς Πόρους. 

11. Το Ν. 3205/2003 (Φ.Ε.Κ. 297/Α/23.12.2003) «Μισθο- 
λογικές ρυθμίσεις λειτουργών και υπάλλήλων του Δημο¬ 
σίου, Ν.Π.Δ.Δ. καιΟ.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις» και ειδικότερα το άρθρο 17 του ιδίου 
Νόμου. 

12. Τις υπάρχουσες υπηρεσιακές ανάγκες και συγκε¬ 
κριμένα: την αποτελεσματικότερη λειτουργία της υπηρε¬ 
σίας και την καλύτερη εξυπηρέτηση του πολίτη καθώς και 
την λειτουργία του εν λόγω συλλογικού οργάνου εκτός 
ωραρίου εργασίας για υπαλλήλους ή μισθωτούς του Δη¬ 
μοσίου, ΝΠΔΔ και ΟΤΑ. 


13. Την αναγκαιότητα εξειδικευμένου ελέγχου λόγω 
της φύσης των υποβληθεισών προτάσεων (μελέτες εδα- 
φοτεχνικές, αρχιτεκτονικές, στατικές, Η/Μ κ.λπ.) και της 
σπουδαιότητας των κτιρίων (δημόσια κτίρια), αποφασί¬ 
ζουμε: 

Ορίζουμε τους παρακάτω αναφερόμενους για τη συ¬ 
γκρότηση Επιτροπής Αξιολόγησης των προτάσεων στο 
πλαίσιο της Πρόσκλησης «ΚΤΙΡΙΑΚΑ ΕΡΓΑ ΑΝΩΤΑΤΗΣ 
ΕΚΠΑΙΔΕΥΣΗΣ Β' ΦΑΣΗ», της Ενέργειας 5.2.6, Κατηγο¬ 
ρίας Πράξεων α «Κτιριακές Υποδομές Ανώτατης Εκπαί- 
δεύσης», οι οποίες υποβλήθηκαν από τα Ανώτατα Ιδρύ¬ 
ματα της χώρας, σύμφωνα με τα οριζόμενα στην επισυ- 
ναπτόμενη πρόσκληση υποβολής προτάσεων, η οποία 
αποτελεί αναπόσπαστο μέρος της παρούσας απόφασης. 

1. Ζιωτόπουλο Παντελή, Πολιτικό Μηχ/κό, Προϊστάμενο 
του Τμήματος Β'στηΔΙΠΕΕ/ΥΠΕΠΘ, ως πρόεδρο. 

2. Χατζητόλιο Ιωάννη, Ηλεκτρολόγο Μηχανολόγο 
Μηχ/κό, Διευθυντή της Πολεοδομίας του Ανατολικού Το¬ 
μέα της Νομαρχίας Αθηνών, ως μέλος. 

3. Σταματοπούλου Ηλέκτρα, Αρχιτέκτονα Μηχ/κό, 
Προϊσταμένη του Τμήματος Α'στη ΔΙΠΕΕ/ΥΠΕΠΘ, ως μέ¬ 
λος. 

4. Κοναξή Ευγενία, Αρχιτέκτονα Μηχ/κό με Α' Βαθμό, 
μόνιμη υπάλληλο στη Δ/νση Πολεοδομίας του Δήμου 
Αθηναίων, ως μέλος. 

5. Λιώκη Παναγιώτη, Πολιτικό Μηχ/κό, μόνιμο υπάλλη¬ 
λο του ΥΠΕΠΘ, με Α' Βαθμό, Στέλεχος της Μονάδας Β4 
της ΕΥΔ/ΕΠΕΑΕΚ, ως μέλος. 

Έργο της Επιτροπής Αξιολόγησης είναι η μεμονωμένη 
και ανεξάρτητη κρίση τριών προτάσεων που υποβλήθη¬ 
καν στο πλαίσιο της Πρόσκλησης «ΚΤΙΡΙΑΚΑ ΕΡΓΑ ΑΝΩ¬ 
ΤΑΤΗΣ ΕΚΠΑΙΔΕΥΣΗΣ Β' ΦΑΣΗ», και συγκεκριμένα των 
προτάσεων α) «ΜΕΤΑΤΡΟΠΗ ΥΠΑΡΧΟΝΤΟΣ ΧΩΡΟΥ ΣΕ 
ΑΜΦΙΘΕΑΤΡΟ» του ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ 
ΑΘΗΝΩΝ με αρ. 5813/23.4.2004, β) «ΚΑΤΑΣΚΕΥΗ ΚΤΙΡΙ¬ 
ΟΥ ΑΙΘΟΥΣΩΝ ΔΙΔΑΣΚΑΛΙΑΣ ΚΑΙ ΕΡΓΑΣΤΗΡΙΩΝ ΝΕΩΝ 
ΤΜΗΜΑΤΩΝ ΤΕΙ ΣΕΡΡΩΝ» του Τ.Ε.Ι. ΣΕΡΡΩΝ με αρ. 
6445/5.5.2004 και γ) «ΑΝΕΓΕΡΣΗ ΕΡΓΑΣΤΗΡΙΩΝ ΤΟΥ 
ΤΜΗΜΑΤΟΣ ΠΟΛΙΤΙΚΩΝ ΜΗΧΑΝΙΚΩΝ ΤΟΥ Δ.Π.Θ. - Β' 
ΦΑΣΗ» του ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 
με αρ. 8129/26.5.2004 και η συνολική άμεση αξιολόγησή 
τους. 

Η διεξαγωγή των εργασιών της Επιτροπής Αξιολόγη¬ 
σης καθορίζεται από την 5.6.2004 έως την 30.7.2004 και 
οι συνεδριάσεις θα γίνονται πέραν του κανονικού ωραρί¬ 
ου εργασίας των συμμετεχόντων στην Επιτροπή Αξιολό¬ 
γησης όπως αναφέρονται στην παρούσα απόφαση. 

Η γραμματειακή υποστήριξη θα γίνει από τον Αλάμαρα 
Νικόλαο, Μηχανολόγο Μηχανικό, εργαζόμενο με Σύμβα¬ 
ση Έργου στο Ε.Μ.Π. 

Το μέλος της Επιτροπής, Λιώκης Παναγιώτης, θα συ¬ 
ντονίζει την Επιτροπή και θα παρέχει κάθε πληροφοριακό 
στοιχείο προς αυτή και την ΕΥΔτου ΕΠΕΑΕΚτου ΥΠΕΠΘ. 

Η καταβολή της αποζημίωσης θα γίνει από τις πιστώ¬ 
σεις της Τεχνικής Βοήθειας του ΕΠΕΑΕΚ II. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

Αριθ. 31587 (4) 

Τροποποίηση της αρ. 30226/9.2.2004 απόφασης του 
Υπουργού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α71985). 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1998). 

3. Τις διατάξεις του άρθρου 5 του Ν. 2639/1998 (ΦΕΚ 
205/Α') «Ρύθμιση σχέσεων, σύσταση Σώματος Επιθ/σης 
Εργασίας και άλλες διατάξεις». 

4. Τις διατάξεις του άρθρου 12 του Ν. 2874/29.12.2000 
(ΦΕΚ 286/Α") «Προώθηση της απασχόλησης και άλλες 
διατάξεις». 

5. Τις διατάξεις του Π.Δ/τος 160/1999 (ΦΕΚ 157/Α") 
«Όροι, προϋποθέσεις και διαδικασία για τη σύσταση και 
λειτουργία Ιδιωτικών Γραφείων Συμβούλων Εργασίας». 

6. Την από 20.5.2004 αίτηση για προσθήκη διακριτικού 
τίτλου στο ΙΓΣΕτης επιχείρησης με την επωνυμία «ΖΗΣΗΣ 
ΝΤΟΓΚΑΡΗΣ». 

7. Την από 17.6.2004 συνεδρίαση της Επιτροπής του 
άρθρου 5του Ν. 3144/2003 (ΦΕΚ 111/Α/8.5.2003). 

8. Την παρουσίαση των στοιχείων του φακέλου από τον 
εισηγητή της Επιτροπής του άρθρου 5 του Ν. 3144/2003 
(ΦΕΚ 111/Α/8.5.2003), αποφασίζουμε: 

Τροποποιούμε την 30226/9.2.2004 απόφασή μας και 
την συμπληρώνουμε κατά το μέρος που αφορά την επω¬ 
νυμία της επιχείρησης «ΖΗΣΗΣ ΝΤΟΓΚΑΡΗΣ» στην οποία 
χορηγήθηκε άδεια ΙΓΣΕ και ορίζουμε ότι η εν λόγω άδεια 
ΙΓΣΕ αφορά την επιχείρηση «ΖΗΣΗΣ ΝΤΟΓΚΑΡΗΣ» με το 
διακριτικό τίτλο «ΑΒ30ΕΕΙΤΕΒ». 

Κατά τα λοιπά ισχύει η αρ. 30226/9.2.2004 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 273751 (5) 

Τροποποίηση της αρ. 261092/27.5.2004 (Β' 837) υπουργι¬ 
κής απόφασης «Κατανομή Εθνικού Αποθέματος πο¬ 
σότητας αναφοράς αγελαδινού γάλακτος γαλακτοκο¬ 
μικής περιόδου 2004-2005». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) του άρθρου 22 παρ. 3 του Ν. 992/1979 περί «Οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδας εις τας Ευ¬ 
ρωπαϊκός Κοινότητας και ρυθμίσεως συναφών σχετικών 
θεσμικών και οργανωτικών θεμάτων» (Α 280) σε συνδυα¬ 
σμό με τις διατάξεις του άρθρου 33 του Νόμου 2538/1997 
(Α 242) περί «Τροποποίηση της κείμενης νομοθεσίας για 
τα γεωργικά και κτηνοτροφικά φάρμακα, ρύθμιση χρεών 


συνεταιριστικών οργανώσεων και άλλες διατάξεις» όπως 
τροποποιήθηκε και συμπληρώθηκε με το άρθρο 33 παρ. 2 
και 3. του Ν. 3147/2003 (Α 135) περί «Ρύθμιση θεμάτων 
αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατάξεις». 

β) του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α 137), που προστέθηκε με το άρ¬ 
θρο 27του Ν. 2081/1992 (Α 154) και τροποποιήθηκε μετο 
άρθρο 1 του Ν. 2469/1997 (Α 38) «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις». 

γ) του Ν. 2520/1997 (Α 173) περί «Μέτρα για τους νέους 
αγρότες, σύσταση Οργανισμού Γεωργικής Επαγγελματι¬ 
κής Εκπαίδευσης, κατάρτισης και απασχόλησης και άλ¬ 
λες διατάξεις» όπως τροποποιήθηκε και ισχύει. 

δ) του άρθρου 94του Ν. 2127/1993 (Α'48) όπωςτροπο- 
ποιήθηκε μετο άρθρο 3 του Ν. 2332/1995 (Α 181) και το 
άρθρο 30 του Ν. 3147/2003 (Α' 135). 

2. Τους κανονισμούς, όπως τροποποιούνται και ισχύουν 
κάθε φορά: 

α) 1255/1999 (ΕΚ) του Συμβουλίου «περί κοινής οργα- 
νώσεως αγοράς στον τομέα του γάλακτος και των γαλα¬ 
κτοκομικών προϊόντων» (Ε 160) όπως τροποποιήθηκε με 
τον Καν. (ΕΚ) 1787/2003 του Συμβουλίου (Ι_270). 

β) 3950/1992 (ΕΟΚ)του Συμβουλίου «γιατη θέσπιση συ¬ 
μπληρωματικής εισφοράς στον τομέα του γάλακτος και 
των γαλακτοκομικών προϊόντων» (Ε 187) όπως τροποποι¬ 
ήθηκε με τον Καν. (ΕΚ) 1256/1999του Συμβουλίου (Ε160). 

γ) 1788/2003 (ΕΚ) του Συμβουλίου «για τη θέσπιση συ¬ 
μπληρωματικής εισφοράς στον τομέα του γάλακτος και 
των γαλακτοκομικών προϊόντων» (Ε 270). 

δ) 2019/1993 (ΕΟΚ) του Συμβουλίου «γιατη θέσπιση ει¬ 
δικών μέτρων για ορισμένα γεωργικά προϊόντα προς όφε¬ 
λος των μικρών νησιών του Αιγαίου Πελάγους». 

3. Την αριθμ. 230642/15.3.2004 απόφαση του Πρωθυ¬ 
πουργού και Υπουργού Αγροτικής Ανάπτυξης και Τροφί¬ 
μων, (Β 525/2004 και Β 553/2004) για ανάθεση αρμοδιο¬ 
τήτων στους Υφυπουργούς Αγροτικής Ανάπτυξης και 
Τροφίμων Ευάγγελο Μπασιάκο και Αλέξανδρο Κοντό. 

4. Την αριθμ. Υ1/2004 (Β' 513) απόφαση του Πρωθυ¬ 
πουργού για μετονομασία του Υπουργείου Γεωργίας σε 
Υπουργείο « Αγροτικής Ανάπτυξης και Τροφίμων». 

5. Την εισήγηση της Διεύθυνσης Ζωικής Παραγωγής 
και Α.Π.Α. του Υπουργείου Αγροτικής Ανάπτυξης και Τ ρο¬ 
φίμων. 

6. Το γεγονός ότι με την παρούσα απόφαση δενπροκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Τροποποιούμε την Αρ. 261092/27.5.2004 (Β' 837) από¬ 
φαση του Υπουργείου Αγροτικής Ανάπτυξης και Τροφί¬ 
μων περί «Κατανομή Εθνικού Αποθέματος ποσότητας 
αναφοράς αγελαδινού γάλακτος γαλακτοκομικής περιό¬ 
δου 2004-2005» ως εξής: 

1. Στο τέλος της υποπαραγράφου 2.1) προστίθεται νέο 
εδάφιο ως εξής: 

«Για τους παραγωγούς των μικρών νησιών του Αιγαίου 
Πελάγους, όπως αυτά ορίζονται στον καν. (ΕΟΚ) 
2019/1993 του Συμβουλίου, συμπεριλαμβανομένης της 
νήσου Ρόδου, η παραπάνω ελάχιστη ποσότητα αναφο¬ 
ράς καθορίζεται σε 10 τόννους.» 

2. Στο τέλος της παραγράφου 2 «Κατηγορίες δικαιού¬ 
χων» προστίθεται νέα υποπαράγραφος ως εξής: 

«2.3 Σε δικαιούχους παραγωγούς, βάσει του ορισμού 
της παραγράφου 1 της παρούσας απόφασης, των μικρών 
νησιών του Αιγαίου Πελάγους, όπως αυτά καθορίζονται 
στον κανονισμό 2019/1993του Συμβουλίου, συμπεριλαμ- 
βανομένης της νήσου Ρόδου, κατανέμεται συνολική πο¬ 
σότητα μέχρι 3.000 τόννοι. Οι αιτήσεις των παραγωγών 
αυτών υποβάλλονται στον ΕΛ.Ο.Γ. μέχρι 30.9.2004, κατ’ 
εξαίρεση της προθεσμίας υποβολής της παραγράφου 4 
της παρούσας.» 

3. Στην παράγραφο 7 «Μεταβατικές Διατάξεις», στο 
δεύτερο εδάφιο, η τελευταία φράση «Στους εν λόγω πα¬ 
ραγωγούς κατανέμεται ποσότητα αναφοράς μέχρι 200 
τόννους ανά δικαιούχο, με τους όρους της παρούσας 
απόφασης» αντικαθίσταται από τη φράση «Στους εν λόγω 
παραγωγούς κατανέμεται ποσότητα αναφοράς μέχρι 250 
τόννους ανά δικαιούχο, με τους όρους της παρούσας 
απόφασης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2004 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

Αριθ.9112 (6) 

Τροποποίηση του Οργανισμού Εσωτερικής Υπηρεσίας 
του Δήμου Φιλιατρών, Ν. Μεσσηνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/1981 όπως 
αυτές τροποποιήθηκαν από τις ίδιες των άρθρων 8 παρ. 5 
του Ν. 2307/1995 και 1 παρ. 2εδαφ. στ'του Ν. 2503/1997, 
περί οργανισμών εσωτερικής υπηρεσίας των ΟΤΑ Α' βαθ¬ 
μού. 

2. Τηναριθμ. 5495/30.4.1999 απόφασή μας η οποία δη- 
μοσιεύθηκε στο ΦΕΚ 1127/τ.Β'/20.6.1999 με την οποία 
εγκρίθηκε ο Ο.Ε.Υ. του Δήμου Φιλιατρών. 

3. Την αριθμ. 192/2003 απόφαση του Δ.Σ. Φιλιατρών πε¬ 
ρί τροποποίησης(συμπλήρωσης) του Ο.Ε.Υ. του Δήμου. 

4. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας έτσι όπως αυτή διατυπώ¬ 
θηκε στο Πρακτικό Νο 10/8.6.2004. 

5. Την αριθμ. 7092/1997 απόφαση του Γ.Γ.Π.Π «περί 
άσκησης αρμοδιοτήτων κατ’ εντολή» (ΦΕΚ 551/Β7 
3.6.1998), αποφασίζουμε: 

Τροποποιούμε την αριθμ. 5495/30.4.1999 απόφασή μας 
η οποία δημοσιεύθηκε στο ΦΕΚ 1127/τ.Β'/20.6.1999 με 
την οποία εγκρίθηκε ο Ο.Ε.Υ. του Δήμου Φιλιατρών, και 
ως εξής: 

Α. Στο μέρος, I. ΣΧΕΔΙΑΓΡΑΜΜΑ ΟΡΓΑΝΟΓΡΑΜΜΑ¬ 
ΤΟΣ ΔΗΜΟΥ ΦΙΛΙΑΤΡΩΝ: 

1. Συνιστώνται απευθείας στο Δήμαρχο τρία (3) Γρα¬ 
φεία: 

- ΓΡΑΦΕΙΟ ΕΙΔΙΚΩΝ ΣΥΝΕΡΓΑΤΩΝ 

- ΓΡΑΦΕΙΟ ΝΟΜΙΚΗΣ ΥΠΟΣΤΗΡΙΞΗΣ 

- ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ ΠΑΡΑΚΟΛΟΥ¬ 
ΘΗΣΗΣ ΕΘΝΙΚΩΝ ΠΡΟΓΡΑΜΜΑΤΩΝ. 

Συνιστάται Τμήμα ΚΕΠ που θα περιλαμβάνει: α) Γρα¬ 
φείο ΚΕΠ και β) Γ ραφείο Εσωτερικής Ανταπόκρισης. 


Συνιστάται, στο Τμήμα Διοικητικών Υπηρεσιών, Γρα¬ 
φείο Δημοτικής Αστυνομίας. 

Συνιστάται, στο Τμήμα Οικονομικών Υπηρεσιών, Γρα¬ 
φείο Ταμιακής Υπηρεσίας. 

2. Συνιστώνται: 

- ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ, όπου εντάσσονται τα τμήματα: Διοικητικών Υπη¬ 
ρεσιών, Οικονομικών Υπηρεσιών, ΚΕΠ και Τμήμα Πολιτι¬ 
σμού Παιδείας Αθλητισμού Τουρισμού και Κοινωνικής 
Πολιτικής. 

-ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ, όπου εντάσσονται 
τα τμήματα: Τεχνικών υπηρεσιών, Αγροτικής Ανάπτυξης 
και Άμεσης Δράσης. 

Β. Στο μέρος του Ο.Ε.Υ., «Οι διοικητικές ενότητες που 
προκύπτουν από τα πιο πάνω για το Δήμο Φιλιατρών 
προσδιορίζονται ως εξής»: 

προστίθεται Τμήμα ΚΕΠ (μετά το Τμήμα Άμεσης Δρά¬ 
σης). 

Γ. Στο μέρος του Ο.Ε.Υ., «Οι αναγκαίες διοικητικές θέ¬ 
σεις που προβλέπονται κατά διοικητική μονάδα είναι οι 
εξής»: 

1. στο Κεφάλαιο Α. ΔΗΜΟΣΙΟΥ ΔΙΚΑΙΟΥ, 

- προστίθενται πέντε (5) θέσεις -ΥΕ -μόνιμες (Ν. 2738/ 
1999), ειδικοτήτων: υδραυλικού, επιστάτη καθαριότητας, 
εργάτη καθαριότητας, οδηγού απορριμματοφόρου και 
υδρονομέα επιστάτη έργων(η εσωτερική κατανομή των 
θέσεων αυτών-στα τμήματα-γραφεία του Ο.Ε.Υ-θα γίνει 
με απόφαση δημάρχου). 

- διαγράφεται μία (1) θέση ΠΕ 1 Διοικητικού, στο Τμήμα 
Διοικητικών Υπηρεσιών, λόγω μετάταξης της υπαλλήλου 
με μεταφορά της θέσης (άρθρου 132 παρ. 89 του 
Ν. 1188/1981). 

- προστίθεται μία (1) θέση ΠΕ Οικονομικού - Λογιστικού 
(εφαρμογή Διπλογραφικού/Α.Π. 8718/25.2.2003 έγγρα¬ 
φο ΥΠΕΣΔΔΑ). 

-προστίθεται παράγραφος Α2. ΟΡΓΑΝΙΚΕΣ ΘΕΣΕΙΣ - 
ΠΡΟΣΩΡΙΝΕΣ, όπου εντάσσονται: α) μία(1) θέση ΥΕ 16 
καθαρίστριας δημοτικού συγκροτήματος, και μία (1) θέ¬ 
ση ΥΕ 16 εργάτη καθαριότητας -άρθρο 12 Ν. 2530/1997, 
και β) μία(1) θέση ΤΕ Τεχνολόγου μηχανικού -άρθρο 5 
Ν. 1874/1990. Οι εν λόγω θέσεις καταργούνται με τον 
οποιονδήποτε τρόπο κένωσής τους. 

2. στο Κεφάλαιο Β. ΙΔΙΩΤΙΚΟΥ ΔΙΚΑΙΟΥ, 

- διαγράφεται η παράγραφος · Αορίστου χρόνου (λό¬ 
γω μετατροπής των υπαρχόντων θέσεων - ως ανωτέρω). 

- η παράγραφος · Εποχιακό προσωπικό, διαμορφώνε¬ 
ται ως εξής: 

1 θέση κατηγορίας ΔΕ ηλεκτρολόγου. 

2 θέσεις κατηγορίας ΔΕ οδηγών. 

1 θέση κατηγορίας ΔΕ χειριστών μηχανημάτων έργων. 

5 θέσεις κατηγορίας ΥΕ εργατών καθαριότητας 

1 θέση κατηγορίας ΥΕ εργάτη κοιμητηρίου. 

1 θέση κατηγορίας ΥΕ επιμελητή κοιμητηρίου. 

3 θέσεις κατηγορίας ΥΕ εργατών ύδρευσης. 

1 θέση κατηγορίας ΥΕ εργατών κήπων. 

2 θέσεις κατηγορίας ΥΕ εργατών οδοποιίας - κτιριακών 
εγκαταστάσεων. 

3 θέσεις κατηγορίας ΠΕ, ΤΕ ή ΔΕ Ναυαγοσωστών. 

2 θέσεις κατηγορίας ΔΕ (η ειδικότητα θα καθορίζεται 
από την προκήρυξη). 

Δ. Στο μέρος II. ΑΡΜΟΔΙΟΤΗΤΕΣ ΤΩΝ ΤΜΗΜΑΤΩΝ ΤΟΥ 
ΟΤΑ: 

1. - προστίθεται (στην αρχή) παράγραφος Αρμοδιότη¬ 
τες των τριών Γραφείων που υπάγονται στον Δήμαρχο: 

α) Αρμοδιότητες Γ ραφείου Ειδικών Συνεργατών: 

Ο κάθε ειδικός σύμβουλος, επιστημονικός συνεργάτης 
ή γραφείο συμβούλων ασκεί καθήκοντα επιτελικά και δεν 
έχει αποφασιστική αρμοδιότητα οιασδήποτε μορφής. 

Παρέχει συμβουλές και διατυπώνει εξειδικευμένες 
γνώμες γραπτά ή προφορικά για το συγκεκριμένο τομέα 
δραστηριοτήτων τον οποίο έχει ορισθεί να εξυπηρετήσει 
(Ν. 1416/1984 άρθρο 67). Το συμβουλευτικό του έργο 
απευθύνεται προς το Δήμαρχο. 

Συνεργάζεται στο πλαίσιο των αρμοδιοτήτων του με το 
Συμβούλιο Προγραμματισμού και το Συμβούλιο Συντονι¬ 
σμού για την επεξεργασία εισηγήσεων, προτάσεων, κ.λπ. 

Ερευνά και προετοιμάζει προτάσεις που αφορούν την 
ένταξη του Δήμου σε χρηματοδοτικά προγράμματα και 
παρακολουθεί συγχρόνως την πορεία των θεμάτων που 
εκκρεμούν στο Δήμο. 

β) Αρμοδιότητες Γ ραφείου Νομικής Υποστήριξης: 

Παροχή υπηρεσιών νομικής υποστήριξης προς τα αιρε¬ 
τά όργανα του Δήμου για την προώθηση των επιδιώξε- 
ων/στόχων/συμφερόντων του Δήμου. (Παρίσταται στις 
συνεδριάσεις του Δημοτικού Συμβουλίου και της Δημαρ¬ 
χιακής Επιτροπής όταν καλείται). 

Παροχή υπηρεσιών νομικής υποστήριξης προς τις υπη¬ 
ρεσίες στα νομικά πρόσωπα και στα άλλα ιδρύματα του 
Δήμου για οποιοδήποτε θέμα. 

Νομική επεξεργασία και γνωμοδότηση για πράξεις της 
δημόσιας διοίκησης που αφορούν το Δήμο. 

Νομική επεξεργασία προγραμματικών συμβάσεων του 
Δήμου, συμβολαίων, συμβάσεων εργασίας και έργου, 
διακηρύξεων, δημοπρασιών, κ.λπ. 

Παραστάσεις σε όλα τα δικαστήρια για υποθέσεις του 
Δήμου. 

Παραστάσεις στις διοικητικές αρχές για την προάσπιση 
των συμφερόντων του Δήμου. 

Συντήρηση της αναγκαίας υποδομής του γραφείου για 
να ανταποκριθεί στις προηγούμενες δραστηριότητες 
(συγκέντρωση Νόμων, διαταγμάτων, γνωμοδοτήσεων, 
αποφάσεων και νομολογίας που αφορούν τα θέματα που 
απασχολούντο Δήμο). 

γ) Αρμοδιότητες Γραφείου Προγραμματισμού και πα¬ 
ρακολούθησης εθνικών προγραμμάτων: 

Η έρευνα, ο προγραμματισμός οι ενέργειες, η προετοι¬ 
μασία, ο έλεγχος και η υποβολή όλων των απαραίτητων 
δικαιολογητικών αρμοδίως με σκοπό την ένταξη του Δή¬ 
μου σε διάφορα Εθνικά και Ευρωπαϊκά προγράμματα για 
τη χρηματοδότησή του κ.λπ., καθώς και η παρακολούθη¬ 
ση της πορείας εκτέλεσή των. 

2. - Στο κεφάλαιο 1. ΑΡΜΟΔΙΟΤΗΤΕΣ ΤΜΗΜΑΤΟΣ ΔΙ¬ 
ΟΙΚΗΤΙΚΩΝ ΥΠΗΡΕΣΙΩΝ (στο τέλος), προστίθεται παρά¬ 
γραφος. 

Αρμοδιότητες Γ ραφείου Δημοτικής Αστυνομίας: 

Έλεγχος εφαρμογής των κανονιστικών αποφάσεων 
που εκδίδει το Δημοτικό Συμβούλιο. 

Έλεγχος της τήρησης των διατάξεων που αφορούν 
στην καθαριότητα, την κυκλοφορία και στάθμευση των 
οχημάτων, την οικοδόμηση, την ύδρευση, την αποχέτευ¬ 
ση, την ηχορύπανση και την προστασία του περιβάλλο¬ 
ντος. 


Έλεγχος της τήρησης των διατάξεων που αφορούν στη 
λειτουργία των πάσης φύσεως επιτηδευμάτων και επαγ¬ 
γελμάτων. 

Έλεγχος της λειτουργίας των εμποροπανηγύρεων, των 
λαϊκών αγορών και των δημοτικών αρχών. 

Έλεγχος της τήρησης των διατάξεων των σχετικών με 
τη χορήγηση αδειών ίδρυσης και λειτουργίας καταστη¬ 
μάτων. 

Έλεγχος της τήρησης των διατάξεων των σχετικών με 
τις διαφημίσεις. 

Παρακολούθηση και υποβοήθηση της κυκλοφορίας 
των τροχοφόρων στην περιφέρεια του Δήμου με την απο¬ 
τροπή γεγονότων που εμποδίζουν την κανονική κίνησή 
τους (έλεγχος της κυκλοφορίας, παράνομου παρκαρί- 
σματος, κ.ά.). 

Μέριμνα για την κανονική χρήση των κοινοχρήστων χώ¬ 
ρων στην περιφέρεια του Δήμου (πεζοδρόμια, πάρκα, 
κ.λπ.). 

Εντοπισμός και έλεγχος της αυθαίρετης δόμησης και 
τη σχετική ενημέρωση της Υπηρεσίας έκδοσης αδειών 
για την από κοινού νόμιμη δράση. 

Εκτέλεση οποιοσδήποτε νέας αρμοδιότητας ανατίθε¬ 
ται με νομοθετική ρύθμιση στις υπηρεσίες της δημοτικής 
αστυνομίας. 

3. - Στο κεφάλαιο 2. ΑΡΜΟΔΙΟΤΗΤΕΣ ΤΜΗΜΑΤΟΣ ΟΙ¬ 
ΚΟΝΟΜΙΚΩΝ ΥΠΗΡΕΣΙΩΝ (στο τέλος) προστίθεται πα¬ 
ράγραφος. 

Αρμοδιότητες Γ ραφείου Ταμιακής Υπηρεσίας: 

• Διαμόρφωση και παρακολούθηση των ταμιακών προ- 
γραμμάτωντου Δήμου με τη συνεχή παρακολούθηση των 
υποχρεώσεων και των αναμενόμενων εισπράξεων. 

• Παραλαβή των χρηματικών ενταλμάτων και διενέρ¬ 
γεια πληρωμών προς τους δικαιούχους μετά από έλεγχο 
των τυχόν επιπρόσθετων δικαιολογητικών που ορίζει ο 
Νόμος ότι πρέπει να προσκομίζουν οι δικαιούχοι. 

• Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατή¬ 
σεων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενέργεια εισπράξεων αντίστοιχων γραμματίων είσ¬ 
πραξης και σχετική ενημέρωση του περιοδικού αρχείου 
οφειλετών κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπό¬ 
χρεων και των αντίστοιχων οφειλομένων στο Δήμο ποσών 
κατά κατηγορία προσόδου. Έκδοση και μέριμνα για την 
κοινοποίηση ατομικών προσκλήσεων προς τους οφειλέ¬ 
τες του Δήμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του Δήμου που 
αφορούν τα εισπρακτέα και τα πραγματοποιηθέντα έσο¬ 
δα του Δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. 

Παροχή κάθε είδους στοιχείων που ζητούνται από δη¬ 
μόσιες - ελεγκτικές υπηρεσίες, σύμφωνα με τις διαδικα¬ 
σίες που ισχύουν εκάστοτε. 

4. - Προστίθεται κεφάλαιο, 

ΑΡΜΟΔΙΟΤΗΤΕΣ ΤΜΗΜΑΤΟΣ ΚΕΠ: 

α) Γραφείο ΚΕΠ: 

• Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικητι¬ 
κών υποθέσεων. 

• Παραλαμβάνειαιτήσειςπολιτώνγιατη διεκπεραίωση 
υποθέσεών τους από τις δημόσιες υπηρεσίες. 

• Ελέγχειτηνπληρότητατων αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το ΚΕΠ τα αναζητά και τα παραλαμβάνει με 
οποιονδήποτε πρόσφορο τρόπο από τις αρμόδιες υπηρε¬ 
σίες μετά από σχετική εξουσιοδότηση των πολιτών σε συ¬ 
νεργασία με το Γραφείο Εσωτερικής Ανταπόκρισης. 

• Παράδοση φακέλων στους πολίτες εφόσον έχουν 
διεκπεραιωθεί. 

Επιπλέον παρέχει τις εξής υπηρεσίες: 

• Επικύρωση διοικητικών εγγράφων. 

• Θεώρηση γνήσιου υπογραφής. 

• Χορήγηση παράβολων, χαρτόσημων και υπεύθυνων 
δηλώσεων. 

• Χορήγηση του αποδεικτικού φορολογικής ενημερό¬ 
τητας μέσω ηλεκτρονικής διασύνδεσης με το σύστημα 
ΤΑΧΙ5. 

• Άλλες διαδικασίες οι οποίες θα καθορίζονται με 
υπουργικές αποφάσεις. 

β) Γ ραφείο Εσωτερικής Ανταπόκρισης: 

• Προώθησητωναιτημάτωντωνπολιτώναπότα Κ.Ε.Π. 
στις αρμόδιες υπηρεσίες για διεκπεραίωση. 

• Παρακολούθηση της διαδικασίας διεκπεραίωσης και 
τήρησης των νομίμων χρονικών προθεσμιών. 

• Αποστολή στο Κ.Ε.Π. του φακέλου του πολίτη. 

• Τήρηση στατιστικών στοιχείων. 

• Διαχείριση των παραπόνων των πολιτών. 

• Προτάσεις βελτίωσης των διοικητικών διαδικασιών. 

• Σύνδεση - Συνεργασία του Κ.Ε.Π. με τις υπόλοιπες 
υπηρεσίες του Δήμου. 

Κατά τα λοιπά ισχύει ως έχει η αριθμ. 5495/30.4.1999 
απόφασή μας η οποία δημοσιεύθηκε στο ΦΕΚ 1127/τ.Β'/ 
20.6.1999 με την οποία εγκρίθηκε ο Ο.Ε.Υ. του Δήμου Φι¬ 
λιατρών. 

- Από την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου Φιλιατρών. 

- Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 6 Ιουλίου 2004 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Π. ΝΤΑΙΒΙΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ’ αριθμ. Φ 98389/7222/2003/15.1.2004 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης που δημοσιεύθηκε στο ΦΕΚ 79/21.1.2004 
(τεύχος Β') διορθώνεται το εσφαλμένο πατρώνυμο «Χου- 
σεϊν» στο ορθό «Οσμάν» και το εσφαλμένο επώνυμο «Χου- 
σέν» στο ορθό «Χουσεΐν». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 

- ♦ - 

( 8 ) 

Στην υπ’ αρ. 170301/9.1.2004 απόφαση του Υπουργού 
Εργασίας και Κοινωνικής Απασχόλησης που δημοσιεύθη¬ 
κε στο υπ’ αρ. 259/10.2.2004 ΦΕΚ συμπληρώνεται το εκ 
παραδρομής παραληφθέν μέλος της Ομάδας Εργασίας 
στο τέλος του καταλόγου των ονομάτων των μελών της 
Ομάδας Εργασίας στη σελ. 2919, β' στήλη ως εξής: 

«Λουκάς Γεώργιος, (Δημ. Υπάλ. Υπουργείου Εργασίας 
και Κοινωνικών Ασφαλίσεων)». 

(Από το Υπουργείο Απασχόλησης 
και Κοινωνικής Προστασίας) 

- ♦ - 

Ο) 

Στην 192431/17.12.2003 απόφαση του Υπουργού Ερ¬ 
γασίας και Κοινωνικών Ασφαλίσεων που δημοσιεύθηκε 
στο ΦΕΚ 259/Β/10.2.2004 συμπληρώνεται το εκ παρα¬ 
δρομής παραληφθέν μέλος της Ομάδας Εργασίας στο 
τέλος του καταλόγου των ονομάτων των μελών της Ομά¬ 
δας Εργασίας στη σελ. 2909, α' στήλη ως εξής: 

«Καναπίτσα Ελένη (Δημ. Υπάλληλος Υπ. Εργασίας και 
Κοινωνικών Ασφαλίσεων)». 

(Από το Υπουργείο Απασχόλησης 
και Κοινωνικής Προστασίας) 

- ♦ - 

( 10 ) 

Στην 170307/9.1.2004 απόφαση του Υπουργού Εργα¬ 
σίας και Κοινωνικών Ασφαλίσεων που δημοσιεύθηκε στο 
ΦΕΚ 259/10.2.2004 συμπληρώνεται το εκ παραδρομής 
παραληφθέν μέλος της Ομάδας Εργασίας στο τέλος του 
καταλόγου των ονομάτων των μελών της Ομάδας στη 
σελ. 2917, α' στήλη ως εξής: 

«Λουκάς Γεώργιος (Δημ. Υπάλ. Υπουργείου Εργασίας 
και Κοινωνικών Ασφαλίσεων)». 

(Από το Υπουργείο Απασχόλησης 
και Κοινωνικής Προστασίας) 

- ♦ - 

( 11 ) 

Στην υπ’ αρ. 170310/9.1.2004 απόφαση του Υπουργού 
Εργασίας και Κοινωνικών Ασφαλίσεων που δημοσιεύθηκε 
στο υπ’ αρ. 258/10.2.2004 ΦΕΚ συμπληρώνεται το εκ πα¬ 
ραδρομής παραληφθέν μέλος της Ομάδας Εργασίας στο 
τέλος του καταλόγου των ονομάτων των μελών της Ομά¬ 
δας Εργασίας στη σελ. 2898, β' στήλη ως εξής: 

«Λουκάς Γεώργιος, (Δημ. Υπάλ. Υπουργείου Εργασίας 
και Κοινωνικών Ασφαλίσεων)». 

(Από το Υπουργείο Απασχόλησης 
και Κοινωνικής Προστασίας) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


( 12 ) 

Στην 5553/26.4.2004 απόφαση του Γενικού Γραμματέα 
της Περιφέρειας Δυτικής Ελλάδας, που δημοσιεύθηκε 
στο ΦΕΚ 662/7.5.2004 (Τεύχος Δεύτερο) και αφορά στον 
ορισμό του ανωτάτου ορίου των επιτρεπόμενων κατ’ έτος 
ημερών μετακίνησης εκτός έδρας των υπαλλήλων που 


υπηρετούν στη Νομαρχιακή Αυτοδιοίκηση Αχάίας, διορ¬ 
θώνεται στη σελίδα 8724, πρώτη στήλη, γραμμή 24: 

Το εσφαλμένο: ΠΕ Χημικών Μηχανικών, στο ορθό: ΠΕ 
Χημικών (Θετικών Επιστημών). 

(Από την Περιφέρεια Δυτικής Ελλάδας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




